CELEX: 61964CJ0003
Language: da
Date: 1965-07-08
Title: Domstolens Dom af 8. juli 1965. # Chambre syndicale de la sidérurgie française m.fl. mod Den Høje Myndighed for Det Europæiske Kul- og Stålfællesskab. # Forenede sager 3 og 4-64.

DOMSTOLENS DOM
      AF 8. JULI 1965
      
         Chambre syndicale de la sidérurgie française (arbejdsgiversammenslutning inden for den franske jernindustri) m.fl.
      
      
         mod Den Høje Myndighed for Det europæiske Kul- og Stålfælleskab
      
      Forenede sager 3 og 4/64
      Processprog: Fransk
      
      Angående:
      
               a)
            
            
               
                  søgsmålet 3/64: annullation af artikel 1(2) og artikel 2 (art. 7, 8, 9) i beslutning nr. 19/63 samt af artikel 1 (2) og (3), artikel 2 (1) og (2) og artikel 3 i beslutning nr. 20/63;
            
         
               b)
            
            
               
                  søgsmålet 4/64: annullation af artikel 1 (2) og artikel 2 (art. 7, 8, 9) i beslutning nr. 19/63 samt af artikel 1 (2) og (3), artikel 2 og artikel 3 i beslutning nr. 21/63.
            
         Domskonklusion:
      Søgsmålene 3/64 og 4/64 afvises fra realitetsbehandling.
      Generaladvokatens forslag til afgørelse:
      Søgsmålene bør afvises.
      Sammendrag
      
               1.
            
            
               Retspleje — annullationssøgsmål — generel beslutning fra Den Høje Myndighed for EKSF — sagsøgende virksomhed — magtfordrejning — anbringende — antagelse til realitetsbehandling
               (EKSF-traktaten, artikel 33)
            
         
               2.
            
            
               En institutions retsakter — generel beslutning fra Den Høje Myndighed for EKSF — begreb
               (EKSF-traktaten, artikel 33)
            
         
               3.
            
            
               Akter fra en institution — generel beslutning fra Den Høje Myndighed for EKSF — mulighed for fejlagtig anvendelse — ikke magtfordrejning over for en virksomhed
               (EKSF-traktaten, artikel 33)
            
         
               1.
            
            
               For at en virksomheds søgsmål mod en generel beslutning fra Den Høje Myndighed skal kunne antages til realitetsbehandling, må den pågældende virksomhed angive de relevante faktiske omstændigheder, der gør det sandsynligt, at Den Høje Myndighed i det foreliggende tilfælde, ved en mangel på forudseenhed eller omtanke, som må sidestilles med en tilsidesættelse af det lovlige formål, har forfulgt andre mål end dem, med henblik på hvilke beføjelserne i traktaten er tillagt den.
               Jf. sammendrag nr. 2, dom i sag 8/57, Sml. 1954 — 64, s. 105.
            
         
               2.
            
            
               En generel beslutning er en beslutning, der fastslår et normativt princip, angiver betingelserne for dettes anvendelse og drager de juridiske konsekvenser deraf.
               Jf. sammendrag nr. 5, dom i sag 13/57, Sml. 1954 — 64, s. 110.
            
         
               3.
            
            
               En generel beslutning er ikke behæftet med magtfordrejning over for en virksomhed, blot fordi dens anvendelse kan være diskriminerende eller partiel, idet parterne navnlig i et sådant tilfælde i henhold til artikel 33, har mulighed for at anfægte de gennemførelsesretsakter, der angår dem, ved hjælp af alle de midler, der er nævnt i denne bestemmelse.